బంగారం
బంగారం (Gold), ఒక విలువైన లోహము, మరియు రసాయనిక మూలకము. నగల్లో, అలంకారాల్లో విరివిగా వాడతారు, ఆయుర్వేద వైద్యములో కూడా వాడతారు. బంగారం ఆవర్తన పట్టికలో 11 వ సమూహం (గ్రూప్ ) కు చెందిన మూలకం. బంగారం యొక్క పరమాణు సంఖ్య 79. బంగారం యొక్క సంకేత అక్షర Au (లాటిన్ లో బంగారాన్ని Aurun అంటారు). రసాయనికంగా బంగారం ఒక పరావర్తన మూలకం. స్వచ్ఛమైన బంగారం కొద్దిగా ఎరుపు చాయ కల్గిన పసుపుపచ్చ వన్నె కలిగిన ఎక్కువ సాంద్రత కలిగిన, మెత్తగా ఉండే లోహం.
పైసా
ఇది రూపాయిలోని అతిచిన్న మారక ద్రవ్య ప్రమాణం. ఒక రూపాయికి 100 పైసలు, 16 అణాలు. ఒక అణాకు 6 పైసలు. ఈ పద్ధతి స్వరాజ్యం వచ్చాక కూడా కొనసాగింది. 1957లో దశాంక విధానం అమలులోకి వచ్చినప్పుడు రూపాయికి 100 నయాపైసలుగా నిర్ణయించారు. 1964లో 'నయాపైస' (కొత్త పైస) ను 'పైస'గా పేరు మార్చారు. ఇప్పటికీ 25 పైసలను 'నాలుగు అణాలు' అనీ, 50 పైసలను 'ఎనిమిది అణాలు' అనీ వాడటం అనేక భాషల్లో కనబడుతుంది.
హిందీ, ఆప్ఘన్ పర్షియన్, మరియు ఇతర భాషలలో "పైసా" అనగా డబ్బు లేదా నగదు. మధ్యయుగకాలపు వర్తకులు, అరేబియా వర్తకులు నగదును పైసాగా వ్యవహరించారు. అరేబియా సముద్రమార్గాన వర్తకం చేసేవారు, అరేబియా, ఆఫ్రికా మరియు భారత్ తదితర ప్రదేశాలలో నగదును "పైసా"గా వ్యవహరించేవారు. తూర్పు ఆఫ్రికాలోని భాషలో డబ్బును "పెసా" అని వ్యవహరిస్తారు. ఇంకొక ఉదాహరణ కెన్యా దేశంలో మొబైల్ మూల డబ్బును ఎం.పైసా (మొబైల్ పైసా) గా వ్యవహరిస్తారు.